বেংক অব বৰোদাৰ বোকাখাত শাখাৰ পৰা ২৩৩১গৰাকী চাহ শ্ৰমিকৰ ধন জন যোজনাৰ একাউণ্টৰ পৰা মুঠ ৫৩,২৭,৫০০ টকা হৰণলুকি হোৱাত এক প্ৰকাৰৰ চাঞ্চল্যৰ সৃষ্টি হৈছে অঞ্চলটোত।
বেংকটোৰ বোকাখাত শাখাত থকা ২৩৩১গৰাকী হিতাধিকাৰীৰ একাউণ্টৰ পৰা তেওঁলোকে গম নোপোৱাকৈয়ে কোনো দুস্কৃতিকাৰীয়ে উলিয়াই নিলে প্ৰধান মন্ত্ৰী ধন জন যোজনাৰ ধন। প্ৰায় নিৰক্ষৰ এই দুৰ্ভগীয়া হিতাধিকাৰী শ্ৰমিকসকলে প্ৰৱঞ্চনাৰ এই ঘটনাটোৰ বিষয়ে কোনো উমঘামে নাপালে।
ৰহস্যজনক কথাটো হ'ল, এ টি এম কাৰ্ড লাভ নকৰা শ্ৰমিকৰ একাউণ্টৰ পৰা এ টি এমৰ জৰিয়তে প্ৰথমে ২০০০ টকা আৰু পৰৱৰ্তী সময়ত ৫০০ টকা উলিয়াই নিয়া বুলি বেংকৰ তথ্যত দেখুওৱা হয়। বৃহৎ প্ৰৱঞ্চনাৰ এই ঘটনাটোৰ বিষয়ে আজিহে শ্ৰমিকসকলে জানিব পাৰে।
আজি বাগিচা দুখনৰ শ্ৰমিকসকল বেংকত উপস্থিত হৈ পাছবুক লাভ কৰি পাছবুক আপডেইট কৰাৰ পাছতে তেওঁলোকে কথাটো জানিব পাৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
